สวัสดีค่ะ เคยตั้งกระทู้ถามคุณไปแล้วค่ะ ตอนนี้ดิฉันรักษาท่อน้ำดีตีบโดยการรักษาแบบใส่ stent ระบายน้ำดี อาการดีขึ้นมากแล้วค่ะ แต่ต้องเปลี่ยน stent ทุกๆ 3 เดือน ไม่ทราบว่าจะสามารถตั้งครรภ์ได้หรือเปล่าค่ะ
สวัสดีค่ะ คงต้องดูว่าเป็นโรคอะไรจึงต้องใส่ท่อระบายน้ำดีนะคะ ถ้าเป็นโรคตับหรือโรคท่อน้ำดีที่เป็นรุนแรงแล้ว อาจจะมีผลต่อสุขภาพร่างกายโดยรวม ทำให้ไม่แข็งแรงพอจะตั้งครรภ์ได้ อันนี้คงต้องถามแพทย์ผู้ดูแลเกี่ยวกับโรคประจำตัวอีกครั้งค่ะแต่โดยปกติแล้ว ภาวะที่มีผลต่อการตั้งครรภ์ได้โดยตรงเช่น โรคแพ้ภูมิตัวเองบางชนิด การมีภาวะท่อนำไข่ตีบตันจากการมีการอักเสบในอุ้งเชิงกรานสตรีเรื้อรัง รังไข่ทำงานผิดปกติ มดลูกมีพังผืดมาก มีเนื้องอกมดลูก ถ้าเป็นเหตุผลจากฝ่ายชายเช่นอสุจิไม่แข็งแรง มีจำนวนไม่พอในการว่ายไปผสมกับไข่ เป็นต้นควรปรึกษาแพทย์ที่ดูแลเรื่องโรคทางท่อน้ำดีว่าสามารถตั้งครรภ์ได้หรือไม่ หากจะตั้งครรภ์ควรพบสูตินรีแพทย์แต่เนิ่นๆเพื่อวางแผนการตั้งครรภ์ แพทย์อาจต้องตรวจสภาพร่างกายเบื้องต้น และตรวจหาโรคที่อาจมีผลต่อการตั้งครรภ์หรือส่งต่อไปยังบุตรได้เช่นโรคตับอักเสบด้วยค่ะ